Kaveh (artist)

Kaveh Kholardi (født 10. juli 1994 i Oslo) er en norsk rapper, låtskriver, artist og produsent (sistnevnte under aliaset Platinum K) med iranske aner, fra Grünerløkka i Oslo.

Tidlig liv
Kaveh Kholardi ble født 10. juli 1994 på Ullevål sykehus. Han har vokst opp på Grünerløkka sammen med sine iranske foreldre og storebror. Foreldrene kom fra Iran under den islamske revolusjonen i 1979, men familien besøker nå Iran hvert fjerde år.

 Karriere 
I 2010 slapp Kaveh sin første låt, «Boblejakka si», og gav deretter ut EP-ene Alt eller ingenting i 2011 og Tiden er din i 2012. Minialbumet Hjertet kommer først kom deretter i 2013. Denne utgivelsen ble nominert til Spellemannsprisen i kategorien for årets nykommer. Kaveh har turnert i Norge to ganger og har spilt under bransjefestivalen by:Larm flere ganger.

I 2014 slapp han låten og videoen «Snufs» som omhandlet kokainbruk, og ble betegnet som modig for å konfrontere musikk- og utelivsbransjen på dette feltet. For låten ble han nominert til P3 Gull 2014 i klassen for årets låt.

I februar 2014 var Kaveh en av flere artister som fremførte «The Best Of Us» som ble betegnet som den offisielle OL-låten til OL i Sotsji. Låten fikk terningskast 1 i VG, og Kavehs bidrag ble betegnet som «OK da. Kavehs hiphop-vers var på morsmålet. Men var det noen som skjønte hva han rappet? […] Men allerede idet Kaveh begynner på det første verset sitt er det som om «The Best Of Us» faller fullstendig sammen, for aldri å samle seg igjen.»

Han fulgte opp med debutalbumet Sannheten Sårer som ble sluppet i november 2014. Debutalbumet ble beskrevet av Aftenposten som «… et solid debutalbum, er det på tide å tilgi Kaveh både dårlige singler og den beryktede OL-låten.». Deretter slapp han albumet Salute.

På sitt fjerde studioalbumhttp://kingsize.no/kaveh-debuterer-pa-engelsk-med-mixtapen-second-nature/ «Second Nature er det fjerde studioalbumet til den norske rapperen»/mixtapehttp://www.730.no/musicitem.aspx?newsId=22637  «– Dette er en independent release hvor jeg har dekket alle kostnadene selv. Grunnen til at folk blir sjukt forvirra er at noen mixtapes holder samme kvalitetsnivået som et album» utgitt juli 2017 Second Nature: Fire rapper Kaveh på engelsk etter å ha rappet på norsk hele karrieren som startet da han var 12–13 år gammel.

15. juni 2018 hilste Kholardi først muslimer «eid mubarak» for deretter å uttale «Er det noen kristne her? – Er det noen jøder? – Føkk jøder! … [opphold på noen sekunder] … kødda» fra en utendørskonsert i Stensparken i forbindelse med en gatematfestival arrangert av bydelsadministrasjonen på St. Hanshaugen ifølge Document.no og senere NTB/Aftenposten. Ifølge Aftenposten skulle han ha «lagt seg flat etter å ha hetset jøder» med et Facebook-innlegg som senere ble slettet. Fem dager tidligere hadde han publisert «Hvordan Ble Drake front page på GQ som best dressed man in the World?», fulgt av «ASAP ROCKY har 28 ganger bedre stil? Fuckings jøder er så korrupte» på Twitter. Saken fikk internasjonal oppmerksomhet i USA og Israel.

 Diskografi 

 Album 
 Sannheten Sårer (2014)

 EP-er 
 Second Nature: Fire (2017)
 Salute (2016)
 Hjertet kommer først (2013)
 Tiden er din (2012)
 Alt eller ingenting (2011)

 Singler 
 «Muhammed Ali» (2017)
 «Jeg Har Den» (2016) feat Narko Polo
 «Køyeseng» (2016)
 «I Skyggen» (2016)
 «Hold Kjeft (Remix)» (2015)
 «Hakke 10» (2014)
 «Medisin» (2014)
 «Snufs» (2013), feat OnklP
 «En Av Dem» (2013)
 «Det Er Greit» (2012)

 Referanser 

 Eksterne lenker 




Kategori:Norske rappere
Kategori:Personer fra Oslo
Kategori:Nordmenn av iransk opphav